ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
18 พ.ค. 2558

แนวโน้มภาคบ่าย: ผันผวนในกรอบ
– การปรับตัวขึ้นมาแรงของ SET index ในวันศุกร์ ทำให้เห็นการย่อตัวลง ขณะที่ยังมีความเสี่ยงด้าน Downside เพิ่มขึ้น หลัง GDP ไตรมาสแรกอยู่ที่ 3.0% ซึ่งต่ำกว่าที่คาดไว้เล็กน้อยที่ 3.4% ระยะต่อไปอาจเห็นการปรับประมาณการเศรษฐกิจและผลประกอบการลงอีก โดยล่าสุดสภาพัฒน์ได้ปรับประมาณการ GDP ปีนี้ลงเหลือ 3 – 4% จาก 3.5-4.5% 
– ยังไม่เห็นแรงซื้อกลับอย่างจริงจังของสถาบัน และต่างชาติ นอกจากนี้ยังเห็นต่างชาติขายหนักในตลาดพันธบัตรอย่างต่อเนื่อง ส่งผลให้ระดับ Yield ของพันธบัตร 10 ปี ปรับขึ้นมาที่ 2.86% เทียบกับช่วงก่อนลดอัตราดอกเบี้ยที่ 2.54%
– กลยุทธ์เน้นทยอยขายตามแนวต้าน แล้วรอตั้งรับจะดีกว่า บ่ายนี้มองกรอบ 1505 – 1520 ซึ่งหากผ่านแนวต้านไปได้ มองเป้าที่ 1550 จุด แต่ประเมินโอกาสเกิดขึ้นค่อนข้างน้อย  
 
แนวโน้มตลาดหุ้นไทยภาคบ่ายในเชิงเทคนิค
&gt;&gt; ดัชนี 1,509.94 เปลี่ยนแปลง -2.25 จุด มูลค่าการซื้อขาย 14,883 ลบ.
กราฟ 60 นาที แกว่งออกด้านข้าง เครื่องมือ Modi. Sto. เข้าสู่เขต Overbought แล้ว มีโอกาสย่อตัวสลับออกมามาบ้าง แต่ถือว่ายังอยู่ในกรอบของการรีบาวด์ เน้นขึ้นขายตามแนวต้าน โดยมีแนวรับ 1502 แนวต้าน 1520 จุด